stanford-oval/wikipedia huggingface dataset:
Luettelo Diablo-pelisarjan hahmoista
Diablo II > Izual

Ääni: Ed Trotta
Izual, turmeltunut enkeli, oli kerran Taivaan armeijan luutnantti. Hän oli myös arkkienkeli Tyraelin hyvä ystävä. Izual turmeltui tehtävässään alamaailman Hellforgessa, jossa Prime Evilsiit turmelivat hänen henkensä, ja heille Izual kertoi, miten Sielukivet pystyttiin turmelemaan. Izual kääntyi kolmen veljeksen neuvojaksi kertoen kaikki tietonsa Taivaasta, tullen lopulta tärkeäksi, mutta arvottomaksi Helvetin omaisuudeksi.
Hänen sielunsa taiottiin hirveään, demoniseen ruumiiseen, jolla oli suunnaton voima, asumukseen Out Plainsille Helvetissä. Tämän muodon surmasi mystinen seikkailija toisessa Diablossa. Hän paljasti seikkailijalle kääntyneensä aikanaan pimeyteen ja miksi sielukivet eivät toimineet.
Diablo II > Jamella

Jamella on Pandenium Fortresin vähäpuheinen parantaja ja taikoja. Hän myy ja ostaa tavaroita neljännessä Actissä.
Diablo II > Jerhyn

Ääni: Jim Killeen
Jerhyn on Lut Gholeinin nuori hallitsija ja sulttaanin poika. Toisen luvun alussa, hän salaa totuuden siitä, että hänen palatsinsa kellarit ovat demonien vallassa. Nimetön taikoja (myöhemmin saadaan selville nimi Summoner, joka voi olla pelkkä valenimi) on saanut selville salaisen sisäänkäynnin Horazonin Arcane Sanctuarille palatsin kellareissa ja on salaa avannut sinne vievän portin päästäen samalla portin läpi palatsin kellareihin demoneita.
Demonit tappoivat palatsin suojissa olevat prostituoidut (jotka oli siirretty palatsiin turvaan, koska aavikolla liikkui demoneita) ja palatsin vartijat pitivät jonkinlaista vartiointia kellarissa, etteivät demonit tulisivat kaupunkiin. Tämän takia Jerhyn palkkasi palkkasotureita myyvän Greizin palkkasotureita suojelemaan kaupunkia.
Hän ei kertonut totuutta siitä mitä palatsissa oli tapahtunut kenellekään, kunnes pelaajan hahmo oli onnistunut suoriutumaan monista hänelle annetuista tehtävistä, ja Jerhyn vakuuttui pelaajan taidoista ja kertoi palatsissa tapahtuneista asioista ja antoi pelaajan tämän palatsin sisään ja Arcane Sanctuarylle pysäyttämään Summonerin.
Diablo II > Kashya

Ääni: Glynnis Talken
Kashya on Rogue Encampmentin elossa olevien Rogueitten johtaja, joka ei pidä ulkopuolisista. Hän sanoo olevansa Rogueiden todellinen johtaja, toisin kuin Akara, joka on heidän henkinen johtajansa. Kashy antaa pelaajalle toisen tehtävän, jossa sinun pitää tappaa entinen Roqueitten jäsen, joka on kääntynyt hyviä vastaan. Palkkioksi tehtävästä pelaaja saa oman apurin (Mercenary).
Diablo II > Lysander

Ääni: Frank Gorshin
Lysander on vanha ja lähes kuuro taikapullojen myyjä toisen luvun Lut Gholenissa. Hänen lähelleen ei Elziksin mukaan kannata mennä, kun hän valmistelee pullojaan. Hän on pullojen myyjä, jolta voi ostaa kaikenlaisia pulloja.
Diablo II > Marius

Ääni: Frank Gorshin
Marius on päähenkilö toisen Diablon välinäytöksissä.
Oman kertomansa mukaan Marius asui Rogueiden Monasteryilla, mutta hänen tilannetaan siellä ei koskaan paljastettu. Hän pakeni, kun Diablon demonit valtasivat Monasteryn, Marius meni erääseen majataloon ja näki painajaisia hyökkäyksestä Monasteryyn. Mutta Diablo, Dark Wandererin (Pimeän Vaeltajan) valeasussa, pysähtyi samalle majatalolle ja paikka oli pian tuhottu Diablon paikalla olon kutsumien demonien ansiosta. Kun hän lähti, Marius lähti seuraamaan häntä ("Syistä, joita hän itsekkään ei tiedä") ja kertoi tarinaa pelaajalle samalla matkaten Westmarshin metsistä palavaan Helvettiin. Hän vapautti Baalin tämän vankilasta ja sai tehtäväkseen tuhota sielukiven Helvetin Hellforgessa. Valitettavasti hän ei saanut itseään portille, joka vei helvettiin ja päätyi mielisairaalaan. Baal ilmestyi tälle Arkkienkeli Tyraelin valeasussa ja nappasi tältä sielukivensä ja tappoi "palkkioksi" Mariuksen.
Diablo II > Mephisto the Lord of Hatred

Ääni: Paul Eiding
Mephisto on yksi kolmesta Suuresta Pahasta (Prime Evils), jotka ovat veljeksiä ja hänen kerrotaan olevan heistä vanhin.
Horadrim kukisti Mephiston alun perin aavikolla, lähellä Lut Gholenin kaupunkia, samassa paikassa, missä Baalkin saatiin kiinni. Hänet vangittiin sielukiven sisälle ja vietiin Kurastiin ja kivi pidettiin lukkojen takana Guardian Towerissa Travincalin kaupungin alla.
Pelissä kerrotun historian mukaan kyseessä oli Zakarumin joukot, jotka lukitsivat Mephiston syvälle Travincalin kaupungin alle. Vuosien kuluessa Mephisto ulotti hitaasti vaikutuksensa jokaiseen pappiin Khalimian neuvostossa, neuvoston johtajaa lukuun ottamatta. Khalim vastusti urheasti Vihan Lordia, mutta muut neuvoston jäsenet kirjaimellisesti repivät hänet riekaleiksi ja veivät hänen jäännöksensä ympäri viidakkoa (joista osa on pelaajan pelissä löydettävä tehtävässä Khamilim´s Will).
Tämän jälkeen Mephisto sai muut neuvoston jäsenet tekemään loitsun, joka jakoi sielukiven kuuteen osaan ja jokainen jäsen otti yhden osan itselleen. Neuvoston uusi johtaja, Sankerur, sai osista suurimman ja hänestä tuli lopulta Mephiston ruumiillistuma.
Lopulta, neuvoston jäsenistä tuli Mephiston mahtavimmat ja luotettavimmat luutnantit, ja Kurastin ihmiset joko valuivat pimeyteen, kuolivat tai pakenivat Kurastin viidakon viimeiseen turvapaikkaan, Kurastin satamille (Kurast Docks).
Pelaajan saavuttua Kurastiin, on tämän tehtävä useampia tehtäviä ja kohdattava neuvoston jäsenet ennen pääsemistään kohtaamaan Mephiston, kolmannen luvun loppuvastuksen.
Diablo II > Meshif

Ääni: Deem Bristow
Meshif on toisen Actin Lut Gholenin laivapäällikkö, joka odottaa Jerhyniltä määräystä lähteä merille, kun kaupungin lähialueilla on taas turvallista. Kun pelaaja palaa Tal Rashan kammioilta kaupunkiin, Meshif saa luvan kuljettaa pelaajan Kurastiin. Meshif kasvoi Kurastissa ja on selvästi surullinen kotimaansa tilasta heidän saavuttuaan Kurast Dockseille.
Diablo II > Natalya

Ääni: Carrie Gordon
Natalya pysyy kolmannen luvun Kurast Dockseilla odottaen määräyksiä ylemmiltään, mitä hän tekisi seuraavaksi. Hän katoaa luvun lopussa.
Diablo II > Ormus

Ääni: William Basset
Ormus on itsestään kolmannessa persoonassa puhuva taikoja ja parantaja kolmannen luvun Kurast Dockseilla. Hän antaa pelaajalle muutaman tehtävän. Hän myös puhuu pelaajalle mysteerisesti ja sanoo olleensa joskus "suuri taikoja".
Diablo II > Radament

Radament on uniikki muumio, joka on vastuussa Atman miehen ja pojan tappamisesta, jonka johdosta Atma antaa pelaajalle tehtäväksi tappaa Radament kostoksi perheensä taposta.
Diablo II > Rakanishu

Rakanishu on salamalla varustettu uniikki carver. Hänet pelaaja löytää Cairn Stonesin vierestä pelaajan aktivoidessa portin Tristramiin ensimmäisessä luvussa. Toisten carvereiden voi kuulla kutsuen häntä nimeltä pitkin peliä.
Diablo II > The Smith

The Smith on Overlord demoni ja yksi pikkuvastuksista ensimmäisessä luvussa. Hän on ottanut sepän paikan Roguiden monasteryllä ja hän vartio esinettä nimeltään Horadric Malus. Pelaajan kohdatessa hänet, the Smith hyökkää voimakkaalla tulivahingolla.
Diablo II > The Summoner

Nimetön Vizjerei taikoja, joka oli taistellut Diabloa vastaan Tristramissä ja tullut Lut Gholeniin kuukausia ennen toisen luvun tapahtumia. Hän vieraili Jerhyn palatsissa ja löysi sen kellarista portin Horazonin Arcane Sanctuarylle. Hän meni salaa portista ja jätti sen auki jättäen samalla palatsin demonien armoille. Sanctuaryn sisällä, hän näytti saavan vallan siellä olevista demoneista, mutta vaikutti siltä, ettei hän pystyisi pitämään niitä hallinnassa pitkään. Kuitenkin, hän on pomovastus silloin, kun pelaaja saapuu Arcane Sanctuarille.
Diablo II > Tal Rasha

Ääni: James Harper
Tal Rasha oli voimakas maagi. Tal Rasha oli alun perin osa Horadrimia joka onnistui nappaamaan Baalin, kun tämä tuhosi sielukiveään, Tal Rasha tarjoutui pitämään demonin sisällään ikuisesti. Tal Rasha sidottiin yhteen seitsemästä vanhasta haudasta jossain päin aavikkoa ja pala sielukiveä kiinnitettiin hänen rintaansa vapauttaen Tuhon Lordin hengen Tal Rashan ruumiiseen. Hauta tämän jälkeen lukittiin.
Diablo II > Tyrael

Ääni: Ed Trotta (D2), Jonathan Adams (D3)
Tyrael, arkkienkeli, on yksi päähahmoista Diablo II -pelissä. Hänet nähdään hupullisena enkelinä, jonka kasvot ovat hupun peittämät. Hän on suurikokoinen valkosiipinen hahmo, jolla on yllään ruskeita ja kultaisia kaapuja (pelin monissa välianimaatioissa hänellä on joskus kaapujensa päällä panssari). Tyrael on yksi kolmesta enkelistä, jotka pelissä voi nähdä: Hadriel löytyy neljännen näytöksen River of Flamiltä pelaajan matkalla tuhoamaan Diablo ja Izual on entinen (rappeutunut) arkkienkeli.
Tyrael on laskeutunut taivaan korkeuksista ja hän palvelee Valoa (The Light), hyviä Diablon universumissa. Ei tiedetä, ketkä ovat hänen ylempiään; yhtään jumalaa tai ylempää enkeliä ei mainita. Deckard Cainin arvioiden perusteella, Tyrael vaikuttaa olevan korkeiden taivaiden vintiö, koska hän näyttää puuttuvan ihmiskunnan asioihin enemmän, kuin olisi suvaittavaa. Tämä voisi selittää Tyraelin sosiaalisuuden, verrattuna Hadrieliin, sekä hänen suostumuksensa taistella yksin suoraan Prime Evilia vastaan.
Ensimmäisen Diablon manuaali kertoo Tyraelin olleen Horadrimin suosija satoja vuosia ennen pelin alkua, Sin Warin aikaan. Hän yhdisti taikojat, soturit ja muut hahmoluokat yhdeksi suureksi voimaksi Prime Evilien vangitsemiseksi.
Diablo II > Warriv

Ääni: Michael McConnohie
Warriv on ensimmäisen luvun Rogue Encampmentissa karavaanin päällikkö, joka odottaa reitin olevan turvallinen matkustaa Lut Gholeniin. Pelaaja lähtee hänen karavaaninsa mukaan, kun pelaaja on tappanut Andarielin ensimmäisen luvun lopussa. Lut Gholenissa hän on aina valmis viemään pelaajan takaisin Rogue Encampmenttiin, jos tämä niin haluaa.
Diablo II: Lord of Destruction > The Ancients

Äänet: Lani Minella, Jonathan Stark ja Ed Trotta
The Ancients ovat kolme soturia (Korlic, Madawc ja Talic), jotka vartoivat porttia World Stonen luokse. Pelaajan on pakko voittaa heidät poistumatta alueelta päästäkseen eteenpäin.
Diablo II: Lord of Destruction > Anya

Ääni: Rebecca Lowman
Anya on Austin tytär, joka on yksi Harrogathin Vanhan Neuvoston tapetuista jäsenistä. Pelaajan täytyy pelastaa hänet Prison of Ice tehtävässä. Kun hänet on löydetty ja pelastettu jäästä, hän siirtyy Harrogathiin ja kertoo, miten hän päätyi vangiksi jäähän. Kaupungissa hän myy ja ostaa erilaisia varusteita.
Diablo II: Lord of Destruction > Bartuc the Bloody

Bartuc oli Horazonin veli ja oli veljensä tapaan Vizjerein taikakunnan jäsen, mutta kääntyi veljensä vastaan ja liittyi pimeälle puolelle Sin Warin aikaan. Hän liittoutui Helvetin voimien kanssa ymmärtääkseen paremmin demonien taikuutta, mutta kääntyi verilöylyyn ja hulluuteen ja lopulta taisteli veljeänsä vastaan, joka päihitti hänet. Hänellä oli elämänsä illassa suuri intohimo vereen ja hänet tunnettiinkin viimeisinä aikoinaan Veren Sotaherrana. Vaikka hänet kerrotaan kuolleen taistelussa veljeään, Horazonia, vastaan, pelaaja voi löytää hänet ensimmäisen Diablon aikaan Helvetin tasoilta.
Aivan Diablo II: Lord of Destruction -pelin lopussa, Baal lähettää pelaajan kimppuun yhden demonisen, entisen ihmistaikojan, jonka nimi on Bartuc of Bloody Tuhon valtaistuimella.
Diablo II: Lord of Destruction > Colenzo the Annihilator

Colenzo on uniikki shamaani ja yksi Baalin apulaisia, viidennen luvun lopussa. Läpi pelin shamaanien voi kuulla sanovan tämän nimeä.
Diablo II: Lord of Destruction > Larzuk

Ääni: Kai Vilhelmsen
Larzuk on Harrogathin seppä viidennessä luvussa. Hänellä on monia ideoita rikkoa kaupungin ympärillä olevien demonien joukot, joita muut kaupunkilaiset pitävät outoina ja mahdottomina toteuttaa. Hän palkitsee pelaajan, jos tämä suorittaa viidennen luvun ensimmäisen tehtävän.
Diablo II: Lord of Destruction > Malah

Ääni: Lani Minella
Malah on Harrogathin parantaja viidennessä luvussa. Hän on surullinen poikansa menetyksestä, joka kuoli taistelussa. Hän antaa Anyjan pelastamiseen liittyvän tehtävän.
Diablo II: Lord of Destruction > Nihlathak

Ääni: Michael Bell
Nihlathak oli viimeinen elossa ollut Harrogathin vanhimmista, jotka (häntä lukuun ottamatta) uhrasivat henkensä luoden suojan suojelemaan kaupunkia Baalin joukoilta. Hän oli itse asiassa tehnyt sopimuksen Baalin kanssa. Hän antaisi Baalille vanhan esineen, joka antaisi tälle pääsyn Worldstonen luokse ilman että Worldstonen vartiat (The Ancients) estäisivät häneltä pääsyn sinne.
Nihlathak nähdään ensi kerran Harrogathissa. Hän on epäystävällinen ja hermostunut, mutta myy ja ostaa tavaraa pelaajalta. Hänen petturuutensa selviää, kun pelaaja lähtee etsimään Anyaa, yhtä kaupungin kuolleiden vanhusten tytärtä. Anya paljastuu olevan vankina jäässä, kiitos Nihlathakin. Tämän tapahtuessa, Nihlathak pakenee temppeliinsä, jossa seikkailija kohtaa tämän ja päihittää. Nihlathak oli valitettavasti ehtinyt antaa Baalille lupaamansa esineen.
Diablo II: Lord of Destruction > Qual-Kehk

Ääni: Jonathan Stark
Qual-Kehk vaikuttaa olevana barbaarien johdossa viidennessä luvussa. Hän antaa luvun toisen tehtävän. Tehtävän suoritettuaan, pelaaja voi palkkioksi ostaa Qual-Kehkiltä barbaariapulaisen.
Diablo III > Auriel the Archangel of Hope

Ääni: Cree Summer
Diablo III > Azmodan the Lord of Sin

Ääni: David Sobolov
Diablo III > Belial the Lord of Lies

Ääni: Jim Ward
Diablo III > Covetous Shen

Ääni: James Hong
Diablo III > Cydaea the Maiden of Lust

Ääni: Claudia Black
Diablo III > Eirena the Enchantress

Ääni: Sumalee Montano
Diablo III > Haedrig Eamon

Ääni: Simon Templeman
Diablo III > Imperius the Archangel of Valor

Ääni: Rick D. Wasserman
Diablo III > Ithrael the Archangel of Fate

Ääni: James Horan
Diablo III > Keisari Hakan II

Ääni: Sofia Pirri
Diablo III > Kormac the Templar

Ääni: Dominic Keating
Diablo III > Leah

Ääni: Jennifer Hale
Diablo III > Lyndon the Scoundrel

Ääni: Troy Baker
Diablo III > Maghda

Ääni: Susanne Blakeslee
Diablo III > Radek the Fence

Ääni: Jason Miller
Diablo III > Zoltun Kulle

Ääni: Steve Blum
Diablo III: Reaper of Souls > Zayl

Diablo nähtynä ensimmäisessä pelissä
Baal
Mephisto
Pyhä keskustelu

| Pyhä keskustelu |
| --- | --- |

Nimi:  Pyhä keskustelu
Toinen nimi:  Madonna ja lapsi kahden pyhimyksen kanssa
Tekijä:  Giovanni Bellini
Valmistumisvuosi:  noin 1490
Taiteenlaji:  maalaus
Korkeus:  58
Leveys:  107
Sijainti:  Gallerie dell'Accademia
Paikkakunta:  Venetsia
Sacra Conversazione (suom. Pyhä keskustelu tai Madonna ja lapsi kahden pyhimyksen kanssa) on Giovanni Bellinin öljyvärimaalaus puulle noin vuodelta 1490. 58 cm × 107 cm kokoinen maalaus on nykyisin Gallerie dell'Accademiassa Venetsiassa.
Maalauksessa on Neitsyt Maria sylissään Jeesus-lapsi pyhimysten ympäröiminä. Nimitystä sacra conversazione käytettiin renessanssin aikana aihetta kuvaavista maalauksista. Neitsyt Marian oikealla puolella on oletetusti Pyhä Katariina ja vasemmalla Magdalan Maria. Malleina ovat luultavasti olleet venetsialaiset aatelisnaiset. Maalauksen tausta on musta.
Yksityiskohta, Magdalan Maria.
Aiheesta muualla

Madonna and Child with Two Saints (Sacra Conversazione). Web Gallery of Art. (englanniksi)
Madonna and Child with Two Saints (detail). Web Gallery of Art. (englanniksi)
Raili Nuortila

Raili Nuortila (o.s. Vilppula, 12. huhtikuuta 1929 Asikkala – 6. joulukuuta 2019 Helsinki) oli suomalainen diplomi-insinööri ja kauppatieteen maisteri, joka toimi 1978–1993 Kemian Keskusliiton ja sitten Kemianteollisuus ry:n toimitusjohtajana.
Päijäthämäläisellä maatilalla varttunut Raili Nuortila oli viidenneksi vanhin perheen kahdeksasta lapsesta, jotka kaikki lapset etenivät akateemiselle uralle. Hän tuli ylioppilaaksi 17-vuotiaana keväällä 1946 ja aloitti samana syksynä kemian opinnot Teknillisessä korkeakoulussa, joka oli alkanut kiinnostaa siellä sähkötekniikkaa opiskelleen isonveljen kaaduttua jatkosodassa.
Opintojensa ohella Raili Nuortila oli kesätöissä Teknoksen maalitehtaalla Pitäjänmäellä. Lopputyössään hän tutki hartsin valmistusta koivuperäisestä raaka-aineesta. Vuonna 1953 hän valmistui diplomi-insinööriksi ja sai työpaikan osastosihteerinä lisenssivirastosta, tehtävänään säännöstellyn ulkomaanvaluutan jakaminen kemian alan tuonnin tarpeisiin. Muutaman vuoden kuluttua tuontia alettiin vapauttaa ja Raili Nuortila irtisanottiin tarpeettomaksi käyvästä lisenssivirastosta monien muiden mukana.
Työura jatkui Suomen Teollisuusliitossa, jossa hän aluksi työskenteli kemian alan tullinimikkeistön uudistamishankkeessa ja eteni sitten järjestön kauppapoliittisen osaston apulaispäälliköksi ja myöhemmin päälliköksi. Vuonna 1972 kesämökkinaapuri Jaakko Lassila houkutteli Raili Nuortilan idänkaupan osaston johtajaksi Suomen Pankkiin, jonka johtokunnassa Lassila istui.
Vuonna 1978 Nuortila valittiin noin sadan yrityksen etujärjestön Kemian Keskusliiton toimitusjohtajaksi. Hänen viimeisenä työvuotenaan 1993 kemianteollisuuden liitot yhdistyivät Kemianteollisuus ry:ksi, jossa oli noin 220 jäsenyritystä.
Yksityiselämä

Raili Nuortila oli naimisissa vuodesta 1953 arkkitehti Aarne Nuortilan kanssa. He saivat neljä lasta vuosina 1954–1964.
Aiheesta muualla

”Vanhat rakenteet pitää kyseenalaistaa”, Nuortilan eläkkeellejääntihaastattelu, Kemia-lehti 9–10/1993.
Loikkanen, Sisko: Kemianteollisuuden rautarouva, Kemia-lehti 1/2017.
Pussisarvinokka

| Pussisarvinokka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Bucerotiformes
Heimo::  Sarvinokat Bucerotidae
Suku::  Ceratogymna
Laji::  atrata
Kaksiosainen nimi
 Ceratogymna atrata  (Temminck, 1835) 
Katso myös
   Pussisarvinokka Wikispeciesissä   Pussisarvinokka Commonsissa 
Infobox OKNimi-testi OKIUCN-testi OK: 
Pussisarvinokka (Ceratogymna atrata) on sarvinokkien heimoon kuuluva lintu. Sitä tavataan seuraavissa Länsi- ja Keski-Afrikan maissa: Angola, Kamerun, Keski-Afrikan tasavalta, Kongo, Kongon demokraattinen tasavalta, Norsunluurannikko, Päiväntasaajan Guinea, Gabon, Ghana, Guinea, Liberia, Nigeria, Sierra Leone, Etelä-Sudan, Sudan, Togo, Uganda
Lajin kannan suuruutta ei ole määritetty, mutta se on pienenemässä elinalueiden tuhoutumisen, sirpaloitumisen sekä metsästyksen vuoksi.
Sen pääasiallista elinympäristöä ovat alavat metsät, mutta sitä tavataan myös viljelmillä.
Aiheesta muualla

Birdlife.org (englanniksi)
Pyhä kivi

Pyhä kivi Liettuassa.
Pyhä kivi viittaa kiviin, joilla on rituaalista tai uskomuksellista merkitystä. Yksittäiset, usein tavallista isommat tai näkyvämmässä asennossa tai paikalla olevat kivet ovat olleet pyhiä. Kivi on usein ollut haltijan tai jumalan koti tai palvonta- ja uhripaikka. Saamelaisilla on ollut paljon pyhiä seitakiviä. Islannissa on uskottu, että haltijat asuvat erikoisissa, suurikokoisissa kivissä, joita seisoo siellä täällä muuten avoimella ja melko tasaisella seudulla. Kiviä on pidetty haltijoiden kotipaikkoina tai uhripaikkoina kaikkialla Pohjois-Euroopassa. Suomessa alueen haltijat ovat voineet asua napakivessä.
Monessa tapauksessa erikoisiin kiviin liittyy myyttinen kertomus, joka kertoo, miten kivi sai paikkansa tai muotonsa maailman alkuaikana. Esimerkiksi Suomessa ja Virossa monet siirtolohkareet on uskottu jättiläisten (kalevanpoikien tai jatulien) tai hiisien paikoilleen siirtämiksi. Kerrotaan myös erään rannalla olevan siirtolohkareen luona uhratun ”kalajumalalle”. Varsinkin Karjalassa monet esikristilliset pyhät kivet ovat saaneet kristillisen merkityksen, jolloin ne on yhdistetty pyhiin tai Neitsyt Mariaan.
Suomessa pyhiksi kiviksi on arveltu myös kuppikiviä, joiden pintaa ihmiset ovat muokanneet.
Pyhänä kivenä voidaan pitää myös Saudi-Arabian Mekassa sijaitsevaa Kaaban mustaa kiveä, jonka luo tuhannet muslimit vuosittain vaeltavat pyhiinvaellusmatkoillaan. Kiven uskotaan olevan ihmisten synneistä tummunut rubiini, joka on pudonnut taivaasta, ja kiven palvontaan kuuluvat esimerkiksi moninkertainen kävely kiven ympäri, sen suuteleminen ja kumartaminen.
Aiheesta muualla

Uutta tutkimustietoa Lapinmaan uhripaikoista; PowerPoint-esitelmiä, kuvia ja kirjallisuutta  - Seitakivet ja pyhät puut (Arkistoitu – Internet Archive)
Raili Mäki

| Raili Mäki> Henkilötiedot |
| --- | --- |
Koko nimi:  Raili Irja Annikki Mäki
Syntynyt: 12. kesäkuuta 1932 Turku, Suomi
Kuollut: 12. maaliskuuta 2018 (85 vuotta) Turku, Suomi
Ammatti:  näyttelijä
Näyttelijä
Merkittävät roolit:   Liisa, ”Lumikki”  Lumikki ja 7 jätkää  Sirkka  Alaston malli karkuteillä 
Aiheesta muualla
IMDb 
Elonet
Raili Irja Annikki Leino (o.s. Mäki, 12. kesäkuuta 1932 Turku – 12. maaliskuuta 2018 Turku) oli suomalainen näyttelijä. Hän oli ohjaaja Ville Salmisen tähtilöytö elokuvaan Lumikki ja 7 jätkää.
Mäki aloitti uransa Turun Lapsiteatterissa 1940-luvulla. 1950-luvulla hän esiintyi muun muassa elokuvissa Kuningas kulkureitten, Alaston malli karkuteillä ja Riihalan valtias. Elokuvanäyttelijän uransa jälkeen Mäki toimi kuvaussihteerinä. Vuodesta 1979 hän toimi erään naistenvaateliikkeen sisäänostajana ja myyjänä. Liike sijaitsi Helsingissä Eteläisellä Hesperiankadulla.
Filmografia

Lumikki ja 7 jätkää (1953) … Liisa, ”Lumikki”
Kuningas kulkureitten (1953) … Karin
Alaston malli karkuteillä (1953) … Sirkka
Laivan kannella (1954) … Kerttu
Riihalan valtias (1956) … Elma, piika
Näköradiomiehen ihmeelliset siekailut (1969) … kuvaussihteeri
Aiheesta muualla

Raili Mäki Internet Movie Databasessa. (englanniksi)
Raili Mäki Elonetissä.
Raisa Vattulainen

| Raisa Vattulainen> Henkilötiedot |
| --- | --- |
Syntynyt: 21. lokakuuta 1970 (ikä 53)
Ammatti:  näyttelijä
Näyttelijä
Aktiivisena:  1999–
Merkittävät roolit:  Edith Piaf Piaf
Aiheesta muualla
IMDb
Elonet
Raisa Vattulainen (s. 21. lokakuuta 1970) on suomalainen näyttelijä. Vattulainen on näytellyt musikaaleissa, draamoissa ja komedioissa sekä muutamissa elokuvissa ja televisiotuotannoissa. Hänen äänialansa on sopraano. Niin ikään lastennäytelmät ovat olleet merkittävä osa Vattulaisen uraa.